《喜仲明西归》
宋代·李流谦

半载迢迢住利州，嘉陵江水日夜流。安得却流关下去，载我唯须一叶舟。

我归未远君随至，燕鸿相避知何意。月岩四见月上弦，日日江头望行李。

庭柯一鹊鸣朝阳，人言君归过石岗。明日拿舟入城去，剧喜重上君子堂。

瘦骨棱棱衣表见，我亦鬓毛斑太半。谈新说旧两留连，红烛烧残无一寸。

人生大抵如流萍，忽然相值飘然分。西风吹我又将去，预作一场离恨新。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。